Blogija Malluka eksmees Kardo Treimann oli aastaid tagasi suhtes tõsielusaatest “Kallid kalorid” tuntud Helery-Teelega ning nüüd kohtusid need kaks noort inimest taas. Kardo ja Helery käisid külas “Duubli” saates, kus teemaks tuli ka see, miks Kardo Helery üldse maha jättis. Nimelt rääkis Helery avameelselt, et kui ta Kardoga suhtes oli, siis nägi ta väga teistsugune välja ja see peegeldus suuresti naise kehakaalus. Kardo jättis Helery maha, sest ta oli keskmisest tunduvalt kogukam. “Kardo ütles mulle, et ma olen paks. Tegelikult ta tegi mulle suure teene, sest ma kaalusin tõesti 93 kilogrammi ja ma ei tea, millega see lõppenud oleks, kui ma poleks ennast käsile võtnud,” paljastab naine valusa tõe, et just tänu sellele, et ta maha jäeti, suutis ta ennast lõpuks ka käsile võtta.